Proiect

**GUVERNUL REPUBLICII MOLDOVA**

**H O T Ă R Î R E nr.\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Chișinău**

**Pentru modificarea și completarea anexei nr.9**

**la Hotărârea Guvernului nr.1136 din 18 octombrie 2007**

 ----------------------------------------------------------------------------------

Guvernul HOTĂRĂŞTE:

Anexa nr.9 la Hotărârea Guvernului nr.1136 din 18 octombrie 2007 “Cu privire la unele măsuri de executare a Legii nr.419-XVI din 22 decembrie 2006 cu privire la datoria sectorului public, garanțiile de stat și recreditarea de stat” (Monitorul Oficial al Republicii Moldova, 2007, nr.175-177, art.1216), cu modificările și completările ulterioare, se modifică și se completează după cum urmează:

1) la punctul 6, litera a) se completează cu următoarea propoziție: ”În scopul contractării datoriei/acordării garanţiilor pentru împrumuturi interne, autoritățile executive ale unităților administrativ-teritoriale urmează să examineze cel puțin 3 oferte ale creditorilor potențiali.”;

2) la punctul 9:

în alineatul 3, sintagma ”(ministrul finanţelor, 2 reprezentanţi din Direcţia generală datorii publice, 2 reprezentanţi din Direcţia sinteză bugetară, 1 reprezentant din Trezoreria de stat” se exclude;

în alineatul 8, prima propoziție va avea următorul conținut: ”La nivelul Comisiei funcționează un secretariat.”;

3) la punctul 16, sintagma ”După luarea deciziilor de către autorităţile reprezentative şi deliberative ale unităţilor administrativ-teritoriale privind autorizarea contractării datoriei/acordării garanţiilor pentru împrumuturi,” se substituie cu sintagma ”După contractarea de către autorităţile reprezentative şi deliberative ale unităţilor administrativ-teritoriale, în baza avizului Ministerului Finanțelor, a datoriei/acordării garanţiilor pentru împrumuturi,” ;

4) în anexa nr.1 la Regulamentul privind procedura de contractare a datoriei/acordarea garanţiilor pentru împrumuturi de către autorităţile executive ale unităţilor administrativ-teritoriale:

a) la punctul 1:

litera b) va avea următorul cuprins:

”b) Programul anual al împrumuturilor, obiectivele politicii de administrare a datoriei unităţii administrativ-teritoriale, precum și informația privind plafoanele datoriilor interne şi externe şi ale garanţiilor acordate stabilite în bugetul anual al unităţii administrativ-teritoriale;”;

se completează cu litera b1) cu următorul conținut:

”b1) în cazul solicitării garanției pentru întreprinderile municipale şi/sau societăţile comerciale cu capital integral sau majoritar municipal, se prezintă informația privind datoriile existente, precum și situațiile financiare ale acestora pentru ultima perioada de raportare;”;

litera c) se exclude;

la litera d), prima propoziție va avea următorul cuprins: ”situația privind deservirea datoriei publice a unității administrativ-teritoriale pentru ultimii 3 ani anteriori anului în care se solicită autorizarea contractării şi/sau garantării împrumutului, precum și estimativ, la data prezentării cererii, pentru perioada împrumutului solicitat, cu calcularea indicatorilor prevăzuți în articolul 14, alin.(4) din Legea nr.397-XV din 16 octombrie 2003 privind finanțele publice locale, conform anexei nr.2 la prezentul Regulament.”;

litera e) se completează cu următoarea propoziție: ”La această declarație se anexează certificatele eliberate de către creditori prin care se confirmă suma datoriilor active ale unităților administrativ-teritoriale, inclusiv cele cu termen expirat.”;

se completează cu litera e1) cu următorul conținut:

”e1) extrasele din programele de dezvoltare anuale şi multianuale, în care se face referire la proiectul preconizat a fi finanțat din contul surselor atrase;”;

b) în punctul 2, prima propoziție va avea următorul cuprins: ”Documentele prevăzute la punctul 1 se depun într-un singur exemplar, în original, precum și se expediază la poșta electronică cancelaria@mf.gov.md, scanate în fișiere separate, în format PDF și denumite corespunzător.”;

 5) se completează cu anexa nr.2 cu următorul cuprins:

 Anexa nr.2

la Regulamentul privind procedura de contractare a datoriei/acordarea garanţiilor pentru împrumuturi de către autorităţile executive ale unităţilor administrativ-teritoriale

Deservirea datoriei publice ale unității administrativ-teritoriale

la situația din\_\_\_\_

|  |  |  |  |  |
| --- | --- | --- | --- | --- |
| Denumirea indicilor | Valuta împrumutului/garanției | Mărimea ratei dobânzii, fixă sau flotantă | Executat pentru ultimii 3 ani anteriori anului în care se solicită autorizarea contractării şi/sau garantării împrumutului  | Pentru perioada\*\* împrumutului/garanției solicitate  |
| anul … | anul … | anul … | Primul an de achitare a datoriei  | anul … | Ultimul an de achitare a datoriei |
| 1. Deservirea datoriei, total (r.1.1.+ r.1.2.), lei |  |  |  |  |  |  |  |  |
| inclusiv: |  |  |  |  |  |  |  |  |
| 1.1. Împrumutul/ garanția solicitată, total. lei |  |  | x | x | x |  |   |   |
| inclusiv: |   |
| suma principală |   |   | x | x | x |   |   |   |
| dobânda |   |   | x | x | x |   |   |   |
| comision |   |   | x | x | x |   |   |   |
| 1.2.Imprumuturile/ garanțiile contractate , total . lei (r.1.2.1.+1.2.2.+...) |  |  |  |  |  |   |   |   |
| inclusiv: |  |
| 1.2.1. Denumirea creditorului A, nr. și data contractului de împrumut /garanției\* |  |  |  |  |  |   |   |   |
| total . lei |  |  |  |  |  |  |  |  |
| inclusiv: |  |
| suma principală |   |   |   |   |   |   |   |   |
| dobânda |   |   |   |   |   |   |   |   |
| comision |   |   |   |   |   |   |   |   |
| 1.2.2. ... |  |  |  |  |  |  |  |  |
| 2.Veniturile anuale ale bugetului UAT, total. lei |  |  |  |  |  |   |   |   |
| inclusiv: |  |
| 2.1 Transferurile cu destinația generală |  |  |  |  |  |   |   |   |
| 2.2 Transferurile cu destinația specială |  |  |  |  |  |   |   |   |
| 2.3.Veniturile anuale ale bugetului UAT, cu excepția transferurilor cu destinația speciala, lei (r.2-r.2.2.) |  |  |  |  |  |   |   |   |
| 3.Ponderea deservirii datoriei în veniturile anuale ale bugetului UAT, cu excepția transferurilor cu destinația speciala, % (r.1/r.2.3.) |  |  |   |   |   |   |   |   |

\* separat pentru fiecare creditor;

\*\* pentru fiecare an în care conform proiectului contractului de împrumut se prevede achitarea datoriei pentru împrumutul solicitat.

|  |  |
| --- | --- |
| **PRIM-MINISTRU** |  **Pavel FILIP**  |
| **Contrasemnează:**  |  |
| **Ministrul finanțelor** | **Octavian ARMAȘU**  |